b'\n_START_ARTICLE_\nEdwin H. Land\n_START_SECTION_\nFets a destacar\n_START_PARAGRAPH_\nEl 1928, va desenvolupar el primer filtre polaritzador sint\xc3\xa8tic. Com que no estava vinculat formalment a cap universitat o entitat de recerca, havia de fer servir a la nit els laboratoris de la Universitat de Col\xc3\xbambia. Despr\xc3\xa9s de diversos anys de treball, el 1932 fundaria els Laboratoris Land-Wheelwright, que el 1935 van adoptar la denominaci\xc3\xb3 de Polaroid._NEWLINE_La comercialitzaci\xc3\xb3 del producte va comen\xc3\xa7ar el 1937. Tenia tantes aplicacions que aviat va tenir gran \xc3\xa8xit, sent usat fins i tot pels militars, dels quals es va convertir en un important subministrador durant la Segona Guerra Mundial. No obstant aix\xc3\xb2, la seva invenci\xc3\xb3 m\xc3\xa9s important va oc\xc3\xb3rrer en temps de pau._NEWLINE_En 1947 va sorprendre al m\xc3\xb3n presentant davant la Societat \xc3\x92ptica Nord-americana la primera fotografia instant\xc3\xa0nia: una c\xc3\xa0mera que revelava en positiu la imatge en tan sols 60 segons. Aquest invent va ser el vaixell ins\xc3\xadgnia de l\'empresa fins a l\'aparici\xc3\xb3 de la fotografia digital._NEWLINE_En la d\xc3\xa8cada de 1950, va ajudar a desenvolupar els instruments \xc3\xb2ptics de l\'avi\xc3\xb3 espia Lockheed O-2. Tamb\xc3\xa9 va desenvolupar la projecci\xc3\xb3 amb el sistema de dos colors per aconseguir tot l\'espectre._NEWLINE_El 1957 la Universitat Harvard li va concedir el doctorat honoris causa. Despr\xc3\xa9s de 1970 va difondre la seva teoria de la "const\xc3\xa0ncia del color" o Retinex. Va ser un defensor de l\'acci\xc3\xb3 afirmativa per defensar els drets civils dels afroamericans. Popularment era conegut per "fer un experiment diari" i ser un "cient\xc3\xadfic molt ric". Despr\xc3\xa9s de fracassar en un sistema de filmaci\xc3\xb3 instant\xc3\xa0nia desenvolupat per Polaroid, va renunciar a la presid\xc3\xa8ncia de la companyia. Despr\xc3\xa9s del seu retir va fundar el Rowland Institute for Science, al qual va dedicar els \xc3\xbaltims anys de la seva vida.'